KOMISSION LAUSUNTO Euroopan unionin toiminnasta tehdyn sopimuksen 294 artiklan 7 kohdan c alakohdan nojalla Euroopan parlamentin tarkistuksista neuvoston kantaan ehdotuksesta EUROOPAN PARLAMENTIN JA NEUVOSTON ASETUKSEKSI puutavaraa ja puutuotteita markkinoilla saatavien toimijoiden velvollisuuksien vahvistamisesta /* COM/2010/0456 - COD 2008/0198 */





[pic] | EUROOPAN KOMISSIO | Bryssel 30.8.2010 KOM(2010) 456 lopullinen 2008/0198 (COD) KOMISSION LAUSUNTO Euroopan unionin toiminnasta tehdyn sopimuksen 294 artiklan 7 kohdan c alakohdan nojalla Euroopan parlamentin tarkistuksista neuvoston kantaan ehdotuksesta EUROOPAN PARLAMENTIN JA NEUVOSTON ASETUKSEKSI puutavaraa ja puutuotteita markkinoilla saatavien toimijoiden velvollisuuksien vahvistamisesta KOMISSION EHDOTUKSEN MUUTTAMINEN Euroopan unionin toiminnasta tehdyn sopimuksen 293 artiklan 2 kohdan nojalla 2008/0198 (COD) KOMISSION LAUSUNTO Euroopan unionin toiminnasta tehdyn sopimuksen 294 artiklan 7 kohdan c alakohdan nojalla Euroopan parlamentin tarkistuksista neuvoston kantaan ehdotuksesta EUROOPAN PARLAMENTIN JA NEUVOSTON ASETUKSEKSI puutavaraa ja puutuotteita markkinoilla saatavien toimijoiden velvollisuuksien vahvistamisesta 1. JOHDANTO Euroopan unionin toiminnasta tehdyn sopimuksen 294 artiklan 7 kohdan c alakohdassa määrätään, että komissio antaa lausunnon tarkistuksista, joita Euroopan parlamentti on ehdottanut toisessa käsittelyssä. Komissio antaa jäljempänä lausuntonsa parlamentin ehdottamista tarkistuksista. 2. TAUSTA Komissio toimitti ehdotuksensa Euroopan parlamentille ja neuvostolle [asiakirja KOM(2008) 644 - 2008/0198 (COD)] 17 päivänä lokakuuta 2008. Euroopan parlamentti vahvisti kantansa ensimmäisessä käsittelyssä 22 päivänä huhtikuuta 2009. Talous- ja sosiaalikomitea antoi lausuntonsa 1 päivänä lokakuuta 2009. Neuvosto pääsi poliittiseen yhteisymmärrykseen 15 päivänä joulukuuta 2009 ja vahvisti määräenemmistöllä kantansa ensimmäisessä käsittelyssä 1 päivänä maaliskuuta 2010. Euroopan parlamentti vahvisti kantansa toisessa käsittelyssä 7 päivänä heinäkuuta 2010. 3. KOMISSION TAVOITE EUROOPAN PARLAMENTIN EHDOTTAMIEN TARKISTUSTEN OSALTA Euroopan parlamentin ehdottamien tarkistusten osalta komission tavoitteena on hyväksyä kompromissipaketti, sillä se vastaa komission ehdotuksen kokonaisvaltaista tavoitetta ja yleisiä periaatteita. 4. KOMISSION LAUSUNTO EUROOPAN PARLAMENTIN EHDOTTAMISTA TARKISTUKSISTA Euroopan parlamentti hyväksyi täysistunnossaan 7 päivänä heinäkuuta 2010 kompromissipaketin, josta oli sovittu neuvoston kanssa yhteisymmärryksen saavuttamiseksi toisessa käsittelyssä. Kyseiset tarkistukset liittyvät ensisijaisesti seuraaviin seikkoihin: - kiellon määrääminen laittomasti hakatun puutavaran ja puutuotteiden saattamiselle EU:n markkinoille, - sisäistä kauppaa käyvien velvollisuus pitää kirjaa siitä, keneltä ne ovat hankkineet ja kenelle ne ovat myyneet puutavaraa ja puutuotteita, - keskitetysti komission toimesta tapahtuva seurannasta vastaavan organisaation hyväksyminen ja sen peruuttaminen, - asetuksen soveltamista koskevan määräajan pidentäminen 27 kuukauteen, - sovellettavan lainsäädännön laajuuden tarkistaminen lisäämällä viittaus metsien hoitoa ja biologisen monimuotoisuuden säilyttämistä koskevaan lainsäädäntöön, joka suoraan liittyy puunkorjuuseen, - riskinarviointiperusteiden laajentaminen sisällyttämällä niihin YK:n turvallisuusneuvoston tai Euroopan unionin neuvoston määräämät puutavaran vientiin tai tuontiin liittyvät pakotteet ja aseellisten konfliktien esiintyminen, - toimivaltaisten viranomaisten valtuuttaminen suorittamaan toimijoita ja seurannasta vastaavia organisaatioita koskevia tarkastuksia, jos niillä on asiaa koskevia merkityksellisiä tietoja, kuten tietoja kolmansien osapuolten perustellusta huolesta. 5. PÄÄTELMÄ Komissio muuttaa Euroopan unionin toiminnasta tehdyn sopimuksen 293 artiklan 2 kohdan nojalla ehdotustaan edellä esitetyn mukaisesti.